Tro til sin ed kjempet Randolph for England inntil han ble tatt til fange av James Douglas i nærheten av Peebles sommeren 1308. Senere, da Douglas brakte Randolp fram for skottenes konge, hånet Randolph foraktelig Robert Bruce for å kjempe en feig geriljakrig istedenfor å slåss som en «gentleman» i et åpent, regulært slag. Til tross for dette lot Bruce ham forbli i Douglas' varetekt.